સરકાર દ્વારા ટેકાના ભાવે મગફળીની ખરીદી કરીને ગાંધીધામ તાલુકાના ખારીરોહરમાં ભાડાના ગોડાઉનમાં જથ્થો સંગ્રહ કરવામાં આવ્યો હતો, પરંતુ ખેડૂતો પાસેથી ખરીદ કરાયેલો ગુણવત્તાયુક્ત જથ્થો સગેવગે કરી નિમ્ન ગુણવત્તાવાળી મગફળી વેપારીઓને વેચાણ કરવાની ગતિવિધિ શરૂ કરાઈ હોવાની ફરિયાદોના આધારે આજે કોંગ્રેસ તેમજ ખેડૂતોએ ખારીરોહર સીમમાં આવેલ ગોડાઉનમાં જનતા રેડ કરી તપાસ કરી હતી, જેમાં મગફળીની બોરીમાંથી માટીના ઢેંફા મળી આવતાં ભારે ચર્ચા જાગી છે.